kohli
క్రీడా స్ఫూర్తి ముఖ్యం
న్యూఢిల్లీ: ఆస్ట్రేలియాతో నాలుగు టెస్టుల బోర్డర్‌-గవాస్కర్‌ ట్రోఫీ ముగిసింది. ఈ సిరీస్‌ ఎన్నో వివాదాలు,విద్వేషాలతో ఉత్కంఠభరింతంగా ముగిసింది. 2-1 తేడాతో సిరీస్‌ను కైవసం చేసుకున్న అనంతరం ధర్మశాలలో టీమిండియా కెప్టెన్‌ కోహ్లీ మీడియాతో మాట్లాడుతూ ఆస్ట్రేలి యన్లు ఇకపై తమకు స్నేహితులు కారనివాఖ్యానించిన సంగతి తెలిసిందే. అయితే కోహ్లీ చేసిన ఈ వ్యాఖ్యలపై ఆ దేశ మాజీ క్రికెటర్లు తీవ్ర అసంతృప్తి వ్యక్తం చేశారు.ఆటలో గెలుపు ఓటములు సహజమని,ఈ విషయంలో అతడు ప్రత్యర్థి ఆటగాళ్లపై కక్ష పెంచుకోవడం సరికాదని హితవుపలికారు. కోహ్లీ వ్యాఖ్యలను ఆసీస్‌ బ్యాటింగ్‌ దిగ్గజం మార్క్‌్‌ టేలర్‌ తీవ్రంగా తప్పుబట్టారు. కోహ్లీ మరింతగా ఎదగాల్సిన అవసరముం దని సూచించాడు. ఈ రోజుల్లో క్రికెటర్లు లీగ్‌ల్లో కలిసి ఆడుతున్నారు. కొన్నిసార్లు ప్రత్యర్థులుగా ఆడుతున్నారు.
అలాంటప్పుడు ఏదైనా మాట్లాడే టప్పుడు జాగ్రత్తగా ఉండాలి.ఇలాంటి సమయంలో కక్షలు పెంచుకోవడం సరికాదు. ఇలాంటి వ్యాఖ్యలు చేసే విషయంలో అప్రమత్తంగా ఉండాలి. మ్యాచ్‌లో కొన్నిసంఘటనలు జరుగుతాయి.వాటిని దాటుకుని వెళ్లి పోయేలా ఎదగాలిఅని మార్క్‌టేలర్‌ పేర్కొన్నాడు. ఆటలో పరిణామాలు, జయాపజయాలు ఎలా ఉన్నా క్రీడాస్ఫూర్తి వ్యవహరించడం ముఖ్యమని వైడ్‌ వరల్డ్‌ ఆఫ్‌ స్పోర్ట్స్‌ కోసం రాసిన తన బ్లాగ్‌లో పేర్కొన్నాడు. ఇక ఆస్ట్రేలియా మాజీ బ్యాట్స్‌మెన్‌ డీన్‌ జోన్స్‌,మాజీ ఇంగ్లండ్‌ ఆటగాడు డేవిడ్‌ లాయిడ్‌ సైతం కోహ్లీ వ్యాఖ్యలను తప్పుపబట్టారు..ఈ గొప్ప క్రీడలో గెలుపొటములే కాదు ఆటలో స్నేహంగా మసులు కోవడం, స్నేహితులను చేసుకోవడంకూడా భాగమేఅని డీన్‌ జోన్స్‌ పేర్కొన్నారు.
కోహ్లీ వ్యాఖ్యలు నిరాశ కలిగించాయని ఆస్ట్రేలియా కోచ్‌ డారెన్‌ లీమన్‌ ఆవేదన చెందాడు.ఇక మైదానంలో ఎలా వ్యవహరించాలనే దానిపై లెజెండరీ సచిన్‌ నుంచి కోహ్లీ పాఠాలు నేర్చుకోవాలని వెస్టిండీస్‌ క్రికెట్‌ దిగ్గజం డేవిడ్‌ లాయిడ్‌ సూచించాడు. ౖకొందరిని ఉద్ధేశించి చేసినవే: కోహ్లీ ఆస్ట్రేలియన్లు ఇకపై తనకు స్నేహితులు కారని తాను చేసిన వ్యాఖ్యలపై టీమిండియా కెప్టెన్‌ కోహ్లీ వివరణ ఇచ్చాడు.ఆసీస్‌ జట్టు లోని కొందరు ఆటగాళ్లను ఉద్దేశించి మాత్రమే ఆవ్యాఖ్యలు చేసినట్లు కోహ్లీస్పష్టం చేశాడు. ధర్మశాల టెస్టు అనం తరం కోహ్లీ మీడియాతో మాట్లాడాడు. సిరీస్‌కు ముందు స్మిత్‌ అండ్‌ టీమ్‌ మైదానం బయట ఫ్రెండ్సే అని చెప్పారు కదా? ఇప్పటికీ అలాగేభావిస్తారా? అనిప్రశించగా కోహ్లీస్పందించాడు. నేను వాళ్లను స్నేహితులే అనుకున్నాను. మైదానంలో ఉద్రిక్తత పరిస్థితులు సహజమే అనుకున్నాను కానీ,నేను చేసింది తప్పు.వాళ్లు నా స్నేహితులని ఎప్పటికి చెప్పను అని కోహ్లీ పేర్కొన్నాడు.